इसी समय में स्वीडन का उत्तरी पड़ोसी देश फिनलैंड स्कूली प्रदर्शन के मामले में दुनिया भर में नंबर एक पर है। फिनलैंड अपनी बुनियाद पर लगातार काम करता आया और वह सरकारी शिक्षा को लेकर प्रतिबद्ध भी है। बीते कुछ वर्षों से स्कूलों में शिक्षा पाने के लिए छात्र वहां जा रहे हैं। ओईसीडी का अध्ययन बताता है कि स्कूली तंत्रों में शिक्षा के स्तर को सुधारने में बाजार-तंत्र मदद नहीं करता। इसकी बजाय ये असमानता बढ़ते हैं। इसमें हैरत नहीं होनी चाहिए, क्योंकि बाजार तंत्र सामाजिक रूप से महत्वपूर्ण व अर्ध-सरकारी क्षेत्रों के सही पोषणकर्ता नहीं होते हैं। वैसे भी शिक्षा को आर्थिक विश्लेषण से पूर्णतया नहीं समझा जा सकता। दरअसल, शिक्षा एक मानवीय सामाजिक प्रयास है। यह लोगों को आर्थिक ही नहीं, कई तरह के फायदे देती है। यह किसी समाज को अपने विजन हासिल करने की कोशिश में एक बुनियादी प्रक्रिया भी है। हमारे संविधान के वादे के मुताबिक हमें सभी बच्चों को वाजिब और समान शिक्षा देनी है और यह काम सुव्यवस्थित सरकारी शिक्षा तंत्र के बिना मुमकिन नहीं है।